
Szarvas környékének 10–11. századi településtörténete az új régészeti adatok alapján

A dolgozat a 2021-es év során felfedezett Csabacsűd-Kovácshalmi-dűlő, Komár-tanya és Szarvas-Ponyiczky-tanya lelőhely kapcsán foglalkozik Szarvas környékének honfoglalás és kora Árpád-kori településtörténetével. Célja a két említett lelőhely bemutatása (Csabacsűd-Kovácshalmi-dűlő, Komár-tanya esetében a 2021-es feltárás eredményeinek közlése is) és a korabeli temető- és településszerkezetbe való illeszkedésének elemzése. Szarvas-Kákapuszta temetőjének révén kitér az avar továbbélés kérdésére is a térség területén.



